Source: http://ergatika.gr/2013/03/nea_ypoyrgikh_apofash_pinakes_prosvpikoy_proslhceis_apolyseis_programmata_ergasias/comment-page-1/
Timestamp: 2019-11-22 09:48:34+00:00
Document Index: 33747192

Matched Legal Cases: ['ΑΕΔ ', 'ΑΕΔ ', 'ΑΕΔ\n', 'αεδ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

« Κανονισμός Εργασίας
Ο νέος φόρος μισθωτών υπηρεσιών του 2013 σε πίνακες και πρόγραμμα υπολογισμού, εισφορά αλληλεγγύης κτλ »
(ΑΔΑ: ΒΕΤ9Λ-Φ5Α)
Προηγούμενες οδηγίες με βίντεο για την ηλεκτρονική υποβολή του πίνακα προσωπικού
Ηλεκτρονική υποβολή εντύπων αρμοδιότητας Σώματος Επιθεώρησης Εργασίας (ΣΕΠΕ) και Οργανισμού Απασχολήσεως Εργατικού Δυναμικού (ΟΑΕΔ) στο Πληροφοριακό Σύστημα του Υπουργείου Εργασίας, Κοινωνικής Ασφάλισης και Πρόνοιας (ΣΕΠΕ-ΟΑΕΔ-ΙΚΑ-ΕΤΑΜ) Οι εργοδότες υποχρεούνται να υποβάλλουν ηλεκτρονικά, με την επιφύλαξη του άρθ. 8 παρ. α΄ και β΄, τα περιγραφόμενα στο επόμενο άρθρο έντυπα (Ε3 έως Ε10), σύμφωνα με την οριζόμενη στην παρούσα διαδικασία, στο Πληροφοριακό Σύστημα του Υπουργείου Εργασίας, Κοινωνικής Ασφάλισης και Πρόνοιας (ΠΣ ΣΕΠΕ-ΟΑΕΔ), το οποίο διασυνδέεται με το ΟΠΣ ΟΑΕΔ και το ΟΠΣ ΙΚΑ-ΕΤΑΜ. Εφεξής, το εν λόγω διασυνδεόμενο ΠΣ του Υπουργείου καλείται ΠΣ Υπουργείου Εργασίας, Κοινωνικής Ασφάλισης και Πρόνοιας (ΣΕΠΕ-ΟΑΕΔ-ΙΚΑ-ΕΤΑΜ). Η παρούσα αφορά αποκλειστικά τη διαδικασία της ηλεκτρονικής υποβολής.
ε) Ε7. Βεβαίωση – Δήλωση εργοδότη για συμβάσεις ορισμένου χρόνου ή έργου,
α) Ο εργοδότης υποβάλλει τα έντυπα του άρθ. 2 της παρούσας, μετά σαρωμένων εγγράφων που αποδεικνύουν τη νόμιμη πρόσβαση στην αγορά εργασίας, όπου αυτά απαιτούνται, όπως είναι ιδίως η άδεια διαμονής για τους πολίτες τρίτων χωρών, το βιβλιάριο ανηλίκου για τις περιπτώσεις ανήλικων εργαζομένων, με τη χρήση ηλεκτρονικής μεθόδου επικοινωνίας, μέσω διαδικτύου, στο ΠΣ του Υπουργείου Εργασίας, Κοινωνικής Ασφάλισης και Πρόνοιας (ΣΕΠΕ-ΟΑΕΔ-ΙΚΑ-ΕΤΑΜ) ακολουθώντας τις σχετικές οδηγίες που υπάρχουν σε αυτό.
ε) Η διαδικασία ολοκλήρωσης της ηλεκτρονικής υποβολής του εντύπου Ε6 (καταγγελία σύμβασης εργασίας αορίστου χρόνου) υλοποιείται σε δύο στάδια: Ο εργοδότης, αρχικά, συμπληρώνει την ηλεκτρονική φόρμα του εντύπου Ε6, την εκτυπώνει και ακολούθως, αφού τεθούν οι υπογραφές ιδιοχείρως του εργοδότη και του εργαζομένου, ο εργοδότης ολοκληρώνει την ηλεκτρονική υποβολή
επισυνάπτοντας το αρχείο του ηλεκτρονικά σαρωμένου εντύπου με τις προαναφερθείσες υπογραφές. Σε περίπτωση μη υπογραφής του εντύπου Ε6, ο εργοδότης επισυνάπτει το αρχείο της ηλεκτρονικά σαρωμένης έκθεσης επίδοσης του δικαστικού επιμελητή.
η) i) Καθίσταται αδύνατη η συμπλήρωση πεδίων που αφορούν το μισθό ή το ημερομίσθιο για τις περιπτώσεις πλήρους απασχόλησης υπολειπομένου από τον νομοθετικά ορισμένο κατώτατο μισθό ή ημερομίσθιο όπως αυτός θεσμοθετήθηκε και προβλέπεται στην Υποπαράγραφο ΙΑ 11 του Ν. 4093/2012 .
ii) Καθίσταται αδύνατη η συμπλήρωση πεδίων που αφορούν την αναλογία μισθού ή ωρομισθίου για τις περιπτώσεις μερικής και εκ περιτροπής εργασίας υπολειπομένου από την αντίστοιχη αναλογία μισθού ή ωρομισθίου από τον νομοθετικά ορισμένο κατώτατο μισθό ή ημερομίσθιο, όπως αυτός θεσμοθετήθηκε και προβλέπεται στην υποπαράγραφο ΙΑ 11 του Ν. 4093/2012 .
θ) Ειδικά για τις περιπτώσεις εργοδοτών των κλάδων τουρισμού , επισιτισμού και συσκευασίας- διαλογής και μεταποίησης αγροτικών προϊόντων που απασχολούν εποχικά εργαζόμενους καθώς και για τις Εταιρείες Προσωρινής Απασχόλησης (ΕΠΑ) που προσλαμβάνουν ως άμεσος εργοδότης εργαζομένους, δύνανται να υποβάλλουν τα έντυπα Ε3 και Ε7, με ομαδικό τρόπο καταχώρησης.
1 ) ο εργοδότης υποβάλλει ηλεκτρονικά το έντυπο Ε4 (πίνακας προσωπικού) συμπληρωμένο μόνο ως προς τα στοιχεία i) της μεταβολής των αποδοχών εντός δεκαπέντε (15) ημερών από τη μεταβολή και ii) της αλλαγής ή τροποποίησης του ωραρίου ή της οργάνωσης του χρόνου εργασίας, την ίδια ημέρα ή το αργότερο εντός δύο (2) εργασίμων ημερών από την ημερομηνία αλλαγής του ωραρίου ή της
οργάνωσης του χρόνου εργασίας.
δ) Ως ημερομηνία υποβολής των εντύπων θεωρείται η ημερομηνία επιτυχούς ηλεκτρονικής καταχώρησης αυτών στο σύστημα με αυτόματη απόδοση στον αποστολέα – εργοδότη μοναδικού αριθμού πρωτοκόλλου.
Έ ρ γ ο της ομάδας είναι η διαχείριση και η παρακολούθηση της ορθής λειτουργίας του ανωτέρω ΠΣ.
α)Από 1/3/2013 εφαρμόζεται υποχρεωτικά η διαδικασία της ηλεκτρονικής υποβολής των εντύπων, πλην των εργοδοτών που τους έχουν αποδοθεί από το ΙΚΑ- ΕΤΑΜ, περισσότερα από ένα ΑΜΕ (Αριθμός Μητρώου Εργοδότη) ή εργοδότες που αντιμετωπίζουν αντικειμενική αδυναμία πρόσβασης στο ΠΣ ΣΕΠΕ- ΟΑΕΔ- ΙΚΑ -ΕΤΑΜ λόγω μη απόδοσης σε αυτούς ΑΦΜ . Για τις περιπτώσεις αυτές συνεχίζεται η διαδικασία κατάθεσης των εντύπων του άρθρου 2 του παρόντος , ισχυουσών των
προθεσμιών και της διαδικασίας που αφορούν την χειρόγραφη υποβολή, με προσέλευση στην αρμόδια υπηρεσία ΣΕΠΕ ή/και του ΟΑΕΔ , μέχρι τον ηλεκτρονικό συγχρονισμό του ΠΣ ΣΕΠΕ- ΟΑΕΔ- ΙΚΑ -ΕΤΑΜ που απαιτείται και ο οποίος δεν μπορεί να είναι αργότερα από την 31/8/2013.
Οι με αριθμ. πρωτ. 14827/22/24-07-2012, ΦΕΚ Β 2240 και 17227/32/22-08-2012, ΦΕΚ Β 2346 αποφάσεις του Υπουργού Εργασίας, Κοινωνικής Ασφάλισης και Πρόνοιας καταργούνται.
4. τα άρθ. 18 και 30 του Ν. 3996/2011 «Αναμόρφωση του Σώματος Επιθεωρητών Εργασίας, ρυθμίσεις θεμάτων Κοινωνικής Ασφάλισης και άλλες διατάξεις» (ΦΕΚ 170 Α΄/2011), όπως ισχύουν ,
6. το άρθ. 4 του Ν. 3667/2008 «Θέματα ειδικών επιδοτήσεων ανεργίας και άλλες
διατάξεις» (ΦΕΚ 114Α΄/2008),
10. το άρθ. 2 του Ν. 2556/1997 «Μέτρα κατά της εισφοροδιαφυγής, διασφάλιση
εσόδων ΙΚΑ και άλλα θέματα» (ΦΕΚ 270 Α΄/1997),
16. το Π.Δ. 368/1989 «Οργανισμός Υπουργείου Εργασίας» (ΦΕΚ 163Α΄/16-6-1989), όπως τροποποιήθηκε και ισχύει,
17. το β.δ. 405/1971 «Περί οργανώσεως, συγκροτήσεως και λειτουργίας των Υπηρεσιών του Οργανισμού Απασχολήσεως Εργατικού Δυναμικού» (ΦΕΚ 123 Α΄/21-6-1971),
19. το άρθ. 13 του Π.Δ. της 27.6/4.7.32 «Περί Κωδικοποιήσεως και συμπληρώσεως των περί οκταώρου εργασίας διατάξεων» (ΦΕΚ 212 Α΄/1932), όπως αντικαταστάθηκε με το άρθ. 4 του Ν.Δ. 515/1970 (ΦΕΚ 95 Α’/1970), και συμπληρώθηκε με την παρ. 2 του άρθρου 18 του Ν. 1082/1980 (ΦΕΚ 250 Α΄/1980) σε συνδυασμό με το άρθ. 13 παρ. 1-7 του Ν.Δ. 1037/1971 (ΦΕΚ 235Α΄/1971), όπως τροποποιήθηκε διαδοχικά με το άρθ. 16 του Ν. 2874/2000, την παρ. 1 του άρθ. 3 του Ν. 3385/2005 (ΦΕΚ 210 Α΄/2005), το άρθ. 68 παρ. 5 του Ν. 3518/2006 «Αναδιάρθρωση των κλάδων του Ταμείου Συντάξεων Μηχανικών και Εργοληπτών Δημοσίων Έργων (Τ.Σ.Μ.Ε.Δ.Ε.) και ρύθμιση άλλων θεμάτων αρμοδιότητας του Υπουργείου Απασχόλησης και Κοινωνικής Προστασίας» (ΦΕΚ 272Α΄/2006), το άρθ. 10 του Ν. 3846/2010 «Εγγυήσεις για την εργασιακή ασφάλεια και άλλες διατάξεις», το άρθ. 30 παρ. 4 του Ν. 3996/2011 «Αναμόρφωση του Σώματος Επιθεωρητών Εργασίας, ρυθμίσεις θεμάτων Κοινωνικής Ασφάλισης και άλλες διατάξεις» (ΦΕΚ 170 Α΄/2011) και την περίπτωση 1 της υποπαραγράφου ΙΑ.13 του άρθρου πρώτου του Ν.4093/2012 «Έγκριση Μεσοπρόθεσμου Πλαισίου Δημοσιονομικής Στρατηγικής 2013-2016 – Επείγοντα Μέτρα Εφαρμογής του Ν.4046/2012 και του Μεσοπρόθεσμου Πλαισίου Δημοσιονομικής Στρατηγικής 2013-2016» (ΦΕΚ 222 Α’ /2012),
21. την απόφαση με αρ.πρωτ.16802/667/27-8-2010(ΦΕΚ1345/Β/31-8-2010) των Υπουργών Παιδείας ,Δια Βίου Μάθησης και Θρησκευμάτων-Εργασίας και Κοινωνικής Ασφάλισης-Πολιτισμού και Τουρισμού, «Όροι και προϋποθέσεις πρακτικής άσκησης ημεδαπών και αλλοδαπών σπουδαστών μαθητών Σχολών Τουριστικής Εκπαίδευσης και φοιτητών τριτοβάθμιας εκπαίδευσης».
24. το άρθ. 5 του Ν.Δ. 2656/1953 «Περί Οργανώσεως και ελέγχου αγοράς εργασίας» (ΦΕΚ 299Α΄/1953), όπως τροποποιήθηκε με το άρθ. 2 παρ. 1 του Ν. 4504/1966 «Περί τροποποιήσεως και συμπληρώσεως διατάξεων τινών της εργατικής νομοθεσίας και περί ετέρων τινών διατάξεων» (ΦΕΚ 57Α΄/1966) και αντικαταστάθηκε με το άρθ. 1 του Ν.Δ. 763/1970 «Περί προσλήψεως μισθωτών»
(ΦΕΚ 283Α΄/1970),
25. τις διατάξεις περί υπερωριακής απασχόλησης των εργαζομένων {άρθ. 5 και 7 του Α.Ν. 547/1937 (ΦΕΚ 98Α΄/1937), άρθ. 3 του Β.Δ. 28-1/4-2-1938 (ΦΕΚ 35Α΄/1938), άρθ. 3 του Β.Δ. 14-8/8-9-1950 (ΦΕΚ 202Α΄/1950), άρθ. 3 παρ. 1 του Ν.Δ. 515/1970 (ΦΕΚ 95Α΄/1970), άρθ. 18 του Π.Δ. 8-4/1932 (ΦΕΚ 114Α΄/1932), όπως τροποποιήθηκε και ισχύει, άρθ. 12 του Ν.Δ. 1037/1971 (ΦΕΚ 235 Α΄/1971),
όπως τροποποιήθηκε και ισχύει, τις υπ’ αριθ. ΥΑ 6958/1960 (ΦΕΚ Β’ 96/1960), 63323/1961, (ΦΕΚ 350Β΄/1961), 39431/1961 (ΦΕΚ 234Β΄/1961) και 65982/1966 (ΦΕΚ 600Β΄/1966), καθώς και την περίπτωση 2 της υποπαραγράφου ΙΑ.13 του άρθρου πρώτου του Ν.4093/2012},
27. την υπ’ αριθ. πρωτ. 153.796/ΨΣ315-Α2 /16-5-2011 Απόφαση ένταξης της Οριζόντιας Πράξης «ΑΝΑΒΑΘΜΙΣΗ ΤΩΝ ΜΗΧΑΝΙΣΜΩΝ ΠΡΟΣΤΑΣΙΑΣ ΤΩΝ ΕΡΓΑΣΙΑΚΩΝ ΔΙΚΑΙΩΜΑΤΩΝ ΚΑΙ ΤΩΝ ΣΧΕΤΙΚΩΝ ΥΠΗΡΕΣΙΩΝ ΕΠΙΚΟΙΝΩΝΙΑΣ ΚΑΙ ΠΛΗΡΟΦΟΡΗΣΗΣ ΜΕ ΤΗ ΧΡΗΣΗ ΤΠΕ» (με κωδ. ΟΠΣ
340081) στα ΕΠ «Ψηφιακή Σύγκλιση», «Μακεδονία- Θράκη», «Κρήτη & Νήσοι Αιγαίου», «Θεσσαλία – Στερεά Ελλάδα – Ήπειρος», «Αττική»,
31. το γεγονός ότι από την έκδοση αυτής δεν προκαλείται δαπάνη ενώ και η αναφερόμενη εκ παραδρομής στο σημείο 27 του σκεπτικού της με αριθμ.πρωτ. 14827/22/24-7-2012, απόφασης του Υπουργού Εργασίας, Κοινωνικής Ασφάλισης και Πρόνοιας,δαπάνη ποσού 138.831,12 ευρώ ,αφορά δαπάνες ,που βαρύνουν τις πιστώσεις ΠΔΕ έτους 2012 του Υπουργού Εργασίας Κοινωνικής Ασφάλισης και Πρόνοιας, και ήδη προκλήθηκαν με τις υπ.αριθμ.3899/21-12-2010 (ΑΔΑ4ΙΙΕΚ-Κ),153.796/16-5-2011/Ψ315-Α2 (ΑΔΑ 4ΑΘ3Φ-ΓΧ),23743/15-7-2011 (ΑΔΑ 4ΑΣ1Λ-ΩΧΨ),22566/ΔΕ-4100/25-5-2011 (ΑΔΑ 4ΑΘΣΦ-ΛΑ),177/ΔΕ-8314/31-12-2010 (ΑΔΑ 4 Α9ΚΦ-Ω),25872/27-10-2011 (ΑΔΑ 45ΟΓΛ-ΤΑ9),αποφάσεις καθώς και από την σύμβαση μεταξύ αναθέτουσας αρχής και αναδόχου εταιρείας (ΑΔΑ 45 Ο4Λ-Ω93).
March 1st, 2013 | Category: ΕΝΤΥΠΑ, Πίνακας προσωπικού
69 comments to Νέα Υπουργική Απόφαση 5072/6/25-02-2013 για ηλεκτρονική υποβολή πινάκων προσωπικού, προγραμμάτων εργασίας και εντύπων ΟΑΕΔ
September 26, 2013 at 8:38 pm · Reply
καλησπερα…..!στην αρχη της καλοκαιρινης σεζον εκανα προσληψη σε εναν εργαζομενο με συμβαση ορισμενου χρονου εως 30/09/2013!θελω να κανω παραταση για εναν εκομα μηνα θα πρεπει να υποβαλλω το εντυπο λυσης της συμβασης με 30/09 και να ξαναυποβαλλω αναγγελια προσληψης ορισμενου χρονου απο 01/10-31/10 και πινακα προσωπικου?ευχαριστω εκ των προτερων
Άποψή μας είναι ότι δεν πρέπει να υποβάλλεται.
Εάν αλλάζει το ωράριο ή ο μισθός να υποβάλλεται πίνακα προσωπικού.
Εάν είναι μειωμένης απασχόλησης Ε9, εάν είναι πλήρης συντάξτε νέα σύμβαση και κρατήστε τη στο αρχείο.
September 5, 2013 at 4:51 pm · Reply
Σήμερα καταθέσαμε ηλεκτρονικά πρόσληψη και πίνακα προσωπικού για νέο εργαζόμενο με σύμβαση μειωμένης απασχόλησης. Την δηλωμένη ώρα ο εργαζόμενος εμφανίσθηκε για να μας γνωστοποιήσει ότι δεν πρόκειται να εργασθεί ποτέ σε εμάς και έφυγε. Πρέπει να τον γράψω στο πορτοκαλί βιβλίο εφόσον δεν εργάσθηκε? Ο υποτιθέμενος εργαζόμενος δεν υπέγραψε κανένα χαρτί. Τι γίνεται με τα έντυπα που κατέθεσα και δεν ισχύουν? Επίσης, τί γίνεται με τη σύμβαση ορισμένου χρόνου που θα έπρεπε να καταθέσω μέσα σε 7 ημέρες? Μπορώ να κάνω γνωστοποίηση σε ικα – επιθ εργασίας και οαεδ και πότε μιας και τέτοια ώρα δεν είναι καμία υπηρεσία ανοιχτή? Τι γίνεται σε αυτές τις περιπτώσεις??
September 10, 2013 at 2:35 pm · Reply
Όπως ακριβώς το λέτε να κάνετε γνωστοποίηση στις Υπηρεσίες. άποψή μας είναι στο πορτοκαλί βιβλίο να μην τον γράψετε εφόσον δεν εργάστηκε. Επίσης κατά την άποψή μας, σύμβαση να μην καταθέσετε εφόσον δεν εργάστηκε (να τα δηλώσετε όλα αυτά στις γνωστοποιήσεις).
Μήπως ξέρει κάποιος κύριος να μου πει ποιά είναι η προθεσμία υποβολής της καταγγελίας σύμβασης αορίστου χρόνου και σε ποιό site υποβάλεται;
September 10, 2013 at 3:32 pm · Reply
8 ημέρες. Πατήστε από το σύνδεσμο που έχουμε στους πίνακες ή στις συμβάσεις για να σας πάει στο site του Υπουργείου.
May 9, 2013 at 10:09 am · Reply
Πως καταθέτουμε ατομικές συμβάσεις μερικής απασχόλησης και πίνακα προσωπικού (λόγω αλλαγής ωραρίου) Έχουμε περιθώριο μέχρι και την ημέρα αλλαγής του ωραρίου?
May 11, 2013 at 8:04 am · Reply
Δείτε προηγούμενο σχόλιο: Τροποποιητικός πίνακας ηλεκτρονικά εντός 2 ημερών, σύμβαση μειωμένης χειρόγραφη εντός 8 ημερών.
June 17, 2013 at 1:33 am · Reply
μπορούμε να κάνουμε παράταση σύμβασης εργαζομένου από πλήρης απασχόληση σε μερικής απασχόλησης?
αν ναι συμπληρώνω το έντυπο ΠΑΡΑΤΑΣΗΣ ΣΥΜΒΑΣΗΣ ΜΕΡΙΚΗΣ ΑΠΑΣΧΟΛΗΣΗΣ?
χρειάζεται ο εργαζόμενος να κάνει υπεύθυνη δήλωση για την μείωση του ωραρίου του??
June 17, 2013 at 8:16 am · Reply
Η σύμβαση απαιτεί την υπογραφή του. Δεν απαιτείται Υπεύθυνη Δήλωση
GUS_85
May 8, 2013 at 2:59 pm · Reply
Μήπως γνωρίζετε για απογραφή υποκαταστήματος που δεν απασχολεί προσωπικό ενώ η έδρα απασχολεί ισχύει το τριήμερο για την κατάθεση της αναγγελίας πρόσληψης και του πίνακα προσωπικού ή πρέπει να πάει αυθημερόν;για μερική απασχόληση ισχύει ακόμα ότι πρέπει να κατατεθεί και χειρόγραφο έντυπο στην επιθεώρηση;
May 13, 2013 at 9:45 am · Reply
(update 14-05-2013) Επειδή υπάρχουν αντικρουόμενες απόψεις ως προς το θέμα αυτό, γράψετε το εργαζόμενο στο κεντρικό και να τον μεταφέρετε μετά στο υποκατάστημα.
Το έντυπο της μειωμένης μέχρι και τέλος Ιουνίου θα κατατίθεται χειρόγραφα.
April 22, 2013 at 6:38 pm · Reply
Θέλω αν γίνεται μια άμεση απάντηση καθώς έχω μπλέξει με την ελληνική γραφειοκρατία…Υπάρχουν εξαιρεσεις της παραπάνω απόφασης για φορεις Δημοσίου και ΝΠΔΔ (ειδικότερα νοσοκομεία) για καταγγελίες συμβάσεων ή λήξη συμβάσεων μέχρι Αύγουστο του 2013? υπάρχει κάποιος αριθμός απόφασης?
Η ηλεκτρονική υποβολή δεν αλλάζει το ποιοι είναι υπόχρεοι στην τήρηση της εργατικής νομοθεσίας. Απλά κάνει τις διαδικασίες ηλεκτρονικές.
Οι δημόσιες υπηρεσίες τυπικά δεν εξαιρούνται από τις διατάξεις της εργατικής νομοθεσίας, εφόσον έχουν εργαζομένους ιδιωτικού δικαίου, απλά μέχρι σήμερα δεν ανακινούσε κανείς το θέμα (και κατά τη γνώμη μας σωστά, γιατί αλλιώς φανταστείτε τι επιπλέον χαμός θα γινόταν στις υπηρεσίες).
Για θέματα ΟΑΕΔ δεν έχουμε ειδικότητα, και δεν γνωρίζουμε εάν έχει εκδοθεί κάποια ειδική απόφαση η οδηγία για τα θέματά τους.
April 20, 2013 at 10:52 pm · Reply
Σε περίπτωση ανανέωσης σύμβασης εργαζόμενου μερικής απασχόλησης με τους ίδιους όρους
(ωράριο και ωρομίσθιο), χρειάζεται να αποσταλούν εκ νέου ο πίνακας προσωπικού και η
ανανέωση της σύμβασης?
April 22, 2013 at 7:55 am · Reply
Εφόσον δεν αλλάζει τίποτα στους πίνακες, θα καταθέσετε εντός 8 ημερών σύμβαση χειρόγραφα.
May 29, 2013 at 12:22 am · Reply
ερώτηση: Μπορεί να γίνει παράταση σύμβασης από μερικής απασχόλησης σε πλήρη απασχόληση?
Αν ναι καταθέτουμε επιπλέον πρόγραμμα για τον εργαζόμενο??
May 29, 2013 at 8:07 am · Reply
Να καταθέσετε τροποποιητικό ωραρίου και νέα σύμβαση η οποία εφόσον είναι πλήρης απασχόλησης δεν λαμβάνει πρωτόκολλό.
στην αναγγελια προσληψης χρειαζεται κ σκαναρισμενη υπογραφη?
April 9, 2013 at 7:59 am · Reply
Όχι στην πρόσληψη δεν χρειάζεται.
April 7, 2013 at 11:05 am · Reply
Παρακαλώ πολύ μπορείτε να μου εξηγησετε γιατί το σύστημα δεν δέχεται τους κωδικούς Κ.Α.Δ. Εργοδότη και κωδικό ειδικότητας εργαζόμενου σε καταγγελία σύμβασης αορίστου χρόνου που προσπαθώ να υποβάλλω; Χρησιμοποιώ αυτούς τους κωδικούς χρόνια όταν υποβάλλω τις ΑΠΔ του ΙΚΑ. Σ αυτήν την περίπτωση τι κάνω, γιατί τελειώνει και η προθεσμία υποβολής. Ευχαριστώ εκ των προτέρων.
April 8, 2013 at 9:45 am · Reply
Όταν δεν υπάρχει ακριβώς η ειδικότητα που ψάχνετε, να βάζετε μία παρεμφερή. Στον πίνακα προσωπικού και στην ασφάλιση να φροντίσετε να είναι ακριβώς η ειδικότητα.
April 1, 2013 at 4:18 pm · Reply
ευχαριστω για την αμεση απαντηση. η ενημερωση και βοηθεια που παρεχει το site ειναι εξαιρετικη.θα παρακαλουσα και για μια ακομα διευκρινηση. προκειται για νεοσυστατη επιχειρηση.η συμαβαση των εργαζομενων ειναι πληρους απασχολησης με το 5μερο συστημα. τυπικα δεν εχουν προσαυξηση 3ετιων ,δεν εχουν φερει βεβαιωση προυπηρεσιας ,παρ ολα αυτα αμοιβονται με 703,30 εως οτου φερουν τα ενσημα κ εξακριβωθει ο χρονος προυπηρεσιας τους(οπως αναφερουν οι ιδιοι για υπαρξη προυπηρεσιας).στη συμβαση αναφερεται ως ΣΣΕ που εφαρμοζεται η ΕΓΣΣΕ(Ο εργοδοτης δεν εχει υπογραψει αλλες συλλογικες συμβασεις ,ουτε ισχυει στην περιπτωση καποια κλαδικη).θεωρειτε οτι η συμβαση μπορει να θεωρηθει ως ατομικη λογω του οτι ο μισθος ειναι μεγαλυτερος του κατωτατου χωρις προυπηρεσια που προβλεπεται απο την ΕΓΣΣΕ?
April 2, 2013 at 9:52 am · Reply
Εφόσον στην ατομική σύμβαση γράψετε μισθό, τότε ισχύει ο μισθός ως όρος.
Εφόσον γράψετε ΕΓΣΣΕ τότε ισχύει σύμφωνα τη προϋπηρεσία που θα σας προσκομίσουν.
March 31, 2013 at 2:07 pm · Reply
η ασθενεια αναγραφεται στον συμπληρωματικο πινακα εβδομαδιαιου προγραμματος εργασιας?
April 1, 2013 at 8:44 am · Reply
Δεν είναι υποχρεωτικό. Δεν είναι λόγος δηλαδή να τροποποιήσετε πρόγραμμα εργασίας (εάν δεν αλλάζει και κάποιος άλλος πρόγραμμα) για την ασθένεια. Αρκεί να έχετε χαρτιά να αποδείξετε σε κάποια ακραία περίπτωση γιατί δεν αναγράφετε στο πρόγραμμα της εβδομάδας π.χ. ο εργαζόμενος.
March 31, 2013 at 12:23 pm · Reply
οι διαζευγμενοι με παιδι στον πινακα προσωπικου συμπληρωνονται ως εγγαμοι??απο 10/2/2013 συμπληρωνονται ως αγαμοι στους προυπαρχοντες πινακες.πρεπει να σταλει τροποποιητικη στον επομενο πινακα?θα προκυψει προστιμο?ουτως η αλλως απο 11/2012 δεν δικαιουνται επιδομα γαμου συμφωνα με την εγσσε.
April 1, 2013 at 8:32 am · Reply
Εφόσον δεν ήταν μέλη, και δεν προβλεπόταν εμμέσως ή αμέσως από την ατομική σύμβαση, τότε σε μισθό δεν επηρέαζε.
Όταν κάποιος έχει τέκνο θεωρείται έγγαμος. Εφόσον δεν επηρεάζει το μισθό δεν έχει νόημα να τροποποιήσετε τον πίνακα. Να τον εμφανίσετε σωστά όμως στον επόμενο πίνακα.
March 28, 2013 at 10:09 pm · Reply
Επιχείρηση η οποία παλαιότερα απασχολουσε προσωπικό, αλλά το 2012 δεν απασχολούσε προσωπικό όπότε δε κατέθεσε και ετήσιο πίνακα προσωπικού για το 2012. Τώρα έγινε νέα πρόσληψη αλλά στέλνοντας αρχικό πίνακα προσωπικού στη στήλη έτος βγάζει 2012 και όχι 2013, γιατί συμβαίνει αυτό?
March 29, 2013 at 9:26 am · Reply
Δεν θα σας δημιουργήσει πρόβλημα, όπως έχουμε ενημερωθεί.
March 27, 2013 at 12:23 am · Reply
ΓΕΙΑ ΣΑΣ,ΘΑ ΗΘΕΛΑ ΝΑ ΡΩΤΗΣΩ ΤΟ ΕΞΗΣ”ΜΕ ΤΗΝ ΗΛΕΚΤΡΟΝΙΚΗ ΚΑΤΑΘΕΣΗ ΤΟΥ ΠΡΟΓΡΑΜΜΑΤΟΣ ΩΡΑΡΙΟΥ,ΕΙΝΑΙ ΥΠΟΧΡΕΩΤΙΚΗ Η ΑΝΑΡΤΗΣΗ ΤΟΥ ΣΤΟ ΧΩΡΟ ΕΡΓΑΣΙΑΣ?ΑΝ ΝΑΙ,ΤΙ ΠΡΕΠΕΙ ΝΑ ΑΝΑΡΤΗΣΩ?ΤΟ ΕΚΤΥΠΩΜΕΝΟ PDF?”EYΧΑΡΙΣΤΩ ΕΚ ΤΩΝ ΠΡΟΤΕΡΩΝ.
March 27, 2013 at 9:30 am · Reply
Να το αναρτήσετε αφού το υπογράψετε πρώτα, και με συνημμένο τον πίνακα που έλαβε το πρωτόκολλο.
March 22, 2013 at 1:31 pm · Reply
Καλησπέρα, τηρώ μισθοδοσία σε έδρα και υποκατάστημα (διαφορετικές επιθ.εργασίας), για την έδρα κατέθεσα ηλεκτρονικά στις 28/2 κατάσταση επιθεώρησης για νέα πρόσληψη 1/3 και την ονόμασα αρχική, τώρα, για το υποκατάστημα, πρέπει να κάνω επανυποβολή της έντυπης και να την ονομάσω αρχική?
για την έδρα φαντάζομαι ότι δε χρειάζεται να κάνω κάτι σχετικά με την ετήσια έντυπη
March 26, 2013 at 9:54 am · Reply
Κάθε υποκατάστημα πρέπει να έχει αρχικό πίνακα. Δεν είστε υποχρεωμένοι να καταθέσετε όμως εάν δεν υπάρχει κάποια μεταβολή. Μπορείτε όμως να καταθέσετε για να είστε έτοιμοι για την περίπτωση που θα υπάρξει μεταβολή.
March 21, 2013 at 1:57 pm · Reply
Κατα την έναρξη νέας εταιρείας πήγαμε στο ικα παραλαβαμε πορτοκαλί βιβλιο. Πως θα καταθέσουμε το εντυπο ε4 πινακα προσωπικου έγκαιρα ενω δεν έχουμε τεχνικό ασφαλείας(ακόμη).
March 22, 2013 at 10:22 am · Reply
Με το ονοματεπώνυμο του εργοδότη και αφμ, παύλα στο πρωτόκολλο και ημερομηνία λήξης 12-11-2013 θα σας το πάρει το σύστημα, αλλά να κάνετε άμεσα ενέργειες για ορισμό Τεχνικού Ασφαλείας.
March 15, 2013 at 2:04 pm · Reply
ΘΕΛΩ ΝΑ ΣΤΕΙΛΩ ΚΑΤΑΣΤΑΣΗ ΟΙΚΟΔΟΜΙΚΩΝ ΕΣΗΜΩΝ ΓΙΑ ΤΟ ΜΑΡΤΙΟ 2013 ΝΑ ΒΑΛΩ 5 ΗΜΕΡΕΣ ΓΙΑ ΝΑ ΔΩΣΩ ΜΕΤΑ ΣΤΟΝ ΕΡΓΑΖΟΜΕΝΟ ΑΠΟΛΥΣΗ ΓΙΑ ΤΟ ΤΑΜΕΙΟ ΑΝΕΡΓΙΑΣ ΠΟΙΕΣ ΚΙΝΗΣΕΙΣ ΠΡΕΠΕΙ ΝΑ ΚΑΝΩ ΤΩΡΑ ΠΟΥ Ο ΟΑΕΔ ΔΕΝ ΤΑ ΠΑΡΑΛΑΜΒΑΝΕΙ ΧΕΙΡΟΓΡΑΦΑ ;
ΣΑΣ ΠΑΡΑΚΑΛΩ ΜΙΑ ΒΟΗΘΕΙΑ
Τα θέματα ΟΑΕΔ δεν είναι η ειδικότητά μας, αλλά δεν νομίζουμε ότι έχει αλλάξει κάτι στη διαδικασία. Απλά γίνεται ηλεκτρονικά.
March 13, 2013 at 5:20 pm · Reply
Η Αναγγελία πρόσληψης ολοκληρώνεται σε ένα στάδιο? Δηλαδή, συμπληρώνουμε τα στοιχεία του εργαζομένου που θα προσληφθεί και όσα άλλα απαιτούνται και πατάμε υποβολή (αφού έχουμε επισυνάψει το σχετικό πρόγραμμα εργασίας) και υπογράφουν τα συμβαλλόμενα μέρη μετά την οριστική υποβολή? Η’ εκτυπώνουμε το αρχείο με τα στοιχεία του εργαζομένου, υπογράφει ο ίδιος και ο εργοδότης και στη συνέχεια αφού το σκανάρουμε πατάμε υποβολή?
March 14, 2013 at 9:14 am · Reply
Το σκανάρισμα γίνεται στη καταγγελία και προαιρετικά στην οικειωθελή αποχώρηση.
March 13, 2013 at 3:10 pm · Reply
Γνωρίζετε τί πρέπει να κάνουμε σε περιπτωση οικειοθελούς αποχώρησης υπαλλήλου που προσελήφθη πριν την 1/3/2013 και δεν έχει καταχωρηθεί ηλεκτρονικά στο σύστημα;
Προχωράμε στην ηλεκτρονική υποβολή του Ε5 ή χρειάζεται κάποια άλλη ενέργεια πιο πριν;
March 14, 2013 at 9:30 am · Reply
Καταθέστε την αποχώρηση ηλεκτρονικά.
March 10, 2013 at 1:05 pm · Reply
ΚΑΛΗΜΕΡΑ. ΓΙΑ ΤΙΣ ΠΡΟΣΛΗΨΕΙΣ,ΑΠΟΧΩΡΗΣΕΙΣ ΚΑΙ ΚΑΤΑΓΓΕΛΙΕΣ ΣΥΜΒΑΣΕΩΝ ΕΡΓΑΣΙΑΣ ΕΡΓΑΖΟΜΕΝΩΝ ΑΠΟ ΤΡΙΤΕΣ ΧΩΡΕΣ ΓΙΝΕΤΑΙ ΚΑΤΑΘΕΣΗ ΧΕΙΡΟΓΡΑΦΑ ΚΑΙ ΠΟΙΕΣ ΠΡΟΘΕΣΜΙΕΣ ΙΣΧΥΟΥΝ? ΕΥΧΑΡΙΣΤΩ.
March 11, 2013 at 9:21 am · Reply
Στην αναγγελία πρόσληψης θα επισυνάψετε όλα τα απαιτούμενα έγγραφα στην ηλεκτρονική εφαρμογή.
Για τις προθεσμίες δείτε το άρθρο 4. Πριν την ανάληψη υπηρεσίας στη πρόσληψη, στις αποχωρήσεις κτλ 8ήμερο.
ΕΥΗ ΣΤΑΥΡΟΥΛΑΚΗ
March 7, 2013 at 5:49 pm · Reply
ΟΙ ΣΥΜΒΑΣΕΙΣ ΜΕΡΙΚΗΣ ΑΠΑΣΧΟΛΗΣΗΣ ΠΟΥ ΚΑΤΑΤΗΘΟΝΤΑΙ ΚΑΙ ΜΕ ΠΟΙΑ ΠΡΟΘΕΣΜΙΑ;
March 8, 2013 at 9:34 am · Reply
Χειρόγραφα ακόμα μέχρι το καλοκαίρι, σε προθεσμία 8 ημερών.
Δ/νση Δ/θμιας Έκ/σης Ν.Ηρακλείου
March 7, 2013 at 11:07 am · Reply
Σας παρακαλούμε να μας ενημερώσετε, άμεσα, εαν είναι υποχρεωτική η ηλεκτρονική υποβολή προσλήψεων΄, απολύσεων κ.λ.π απο 1/3/2013 για το Δημόσιο
Σας ευαχαριστούμε εκ των προτέρων
Τηλ. 2810-333756
March 7, 2013 at 12:33 pm · Reply
Με βάσει έγγραφο του Υπουργείου Εργασίας του 2006 (4030/04-10-2006 Δ/νση Όρων Εργασίας),
Οι Επιθεωρήσεις Εργασίας έχουν σκοπό την εποπτεία και τον έλεγχο εφαρμογής της οικείας εργατικής νομοθεσίας,…,τον έλεγχο και για το προσωπικό ιδιωτικού δικαίου που απασχολείται στο Δημόσιο και στο οποίο εφαρμόζονται οι διατάξεις της εργατικής νομοθεσίας εκτός εάν προβλέπεται διαφορετικά από ειδικές διατάξεις.
Δεν αφορά όμως νομοθεσία, αλλά απάντηση του Υπουργείου σε έγγραφο, υπάρχουν κενά όσον αφορά ότι πολλοί εργαζόμενοι στο δημόσιο είναι ιδιωτικού δικαίου, αλλά αμείβονται με το δημόσιο μισθολόγιο κτλ.
Το τοπίο είναι λίγο θολό και μέχρι σήμερα οι περισσότερες υπηρεσίες δεν κατέθεταν πίνακες χωρίς να παρουσιάζεται πρόβλημα.
Σας τονίζουμε ότι τα ανωτέρω δεν αφορούν επίσημη ενημέρωση, αλλά απόψεις του ergatika.gr.
March 6, 2013 at 5:31 pm · Reply
ΕΙΝΑΙ ΥΠΟΧΡΕΩΤΙΚΗ Η ΕΠΑΝΥΠΟΒΟΛΗ ΤΟΥ ΕΤΗΣΙΟΥ ΧΕΙΡΟΓΡΑΦΟΥ ΠΙΝΑΚΑ;
Όχι, μπορείτε να καταχωρίσετε ως αρχικό μία οποιαδήποτε μεταβολή.
March 5, 2013 at 11:18 pm · Reply
Την Δευτερα 4-3-2013 πελατης μου-εργοδοτης εκανε προσληψη αρτεργατη με ωραριο 06:00-12:45,τον εγραψε στο πορτοκαλι βιβλιο και με ενημερωσε το μεσημερι για την προσληψη,την οποια βεβαιως δεν μπορεσα να στειλω γιατι το συστημα την εβγαζε εκπροθεσμη.Για να ειμαι ουσιαστικα και οχι τυποις ενταξει-εφοσον ειχε γραφει στο πορτοκαλι βιβλιο,εστειλα τον πινακα ωρων και προσπαθω εως σημερα να επικοινωνησω με το τηλ/νο του ΟΑΕΔ 2109989102,το οποιο βεβαιως δεν απαντα.Ο υπαλληλος του τοπικου ΟΑΕΔ με αντιμετωπισε σκαια και απαραδεκτα και μου ειπε οτι θα μου βαλει προστιμο.1ον.Να κανω ενσταση?2ον.το προστιμο θα μου επιβληθει γιατι ειμαι ουσιαστικα και οχι τυποις νομιμη και στο ΙΚΑ και στο ΣΕΠΕ?3ον.Ο ΟΑΕΔ με ωθει στο μελλον να κανω παρανομιες,διορθωνοντας τις ημερομηνιες π.χ.απο 4-3 σε 14-3?
March 6, 2013 at 9:23 am · Reply
Ο υπάλληλος του ΟΑΕΔ είναι υποχρεωμένος να σας επιβάλει κυρώσεις, αλλά εσείς να καταθέσετε έγγραφες εξηγήσεις για το θέμα, και υπάρχει περίπτωση να γίνουν αποδεκτές.
APOSTOLOS_Ν
March 5, 2013 at 8:10 pm · Reply
Αν πρόκειται για αγροτική επιχείρηση ΑΕ., η οποία έχει έναν εργαζόμενο στο ΙΚΑ και οι υπόλοιποι εργαζόμενοι δηλώνονται στον ΟΓΑ, πως μπορεί πλέον να γίνει η αναγγελία πρόσληψης των ασφαλισμένων του ΟΓΑ, ηλεκτρονικά στον ΟΑΕΔ?
March 6, 2013 at 9:30 am · Reply
Να ρωτήσετε στον ΟΑΕΔ, μάλλον δεν χρειάζεται να τους κάνετε αναγγελία πρόσληψης, εάν δεν τους κάνατε μέχρι σήμερα σε έντυπο.
March 5, 2013 at 12:46 pm · Reply
πως καταθετουμε το προγραμμα εργασιασ ηλεκτρονικα?
March 5, 2013 at 3:11 pm · Reply
Δείτε το νέο σχετικό βίντεο
March 5, 2013 at 10:00 am · Reply
τελικά μόνο την καταγγελία πρέπει να υποβάλλουμε υπογεγραμμένη;
March 5, 2013 at 10:07 am · Reply
Και οικειοθελή αποχώρηση προαιρετικά.
March 4, 2013 at 4:40 pm · Reply
ποιά έντυπα χρειάζεται να είναι υπογεγραμένα από τον εργοδότη πρίν την ηλεκτρονική τους υποβολή; μόνο η καταγγελία;
για το πίνακα προσωπικού χρειάζονται 2 υπογραφές;
March 4, 2013 at 7:27 pm · Reply
Τον πίνακα προσωπικού μετά την ηλεκτρονική υποβολή, θα τον εκτυπώνετε και θα τον υπογράφετε. Μετά όμως την υποβολή.
March 4, 2013 at 1:52 pm · Reply
Πώς καταθέτουμε ομαδικές προσλήψεις και απολύσεις για εποχικό προσωπικό;
March 5, 2013 at 3:42 pm · Reply
Δεν γνωρίζουμε να υπάρχει τέτοια επιλογή από το σύστημα.
March 1, 2013 at 7:39 pm · Reply
Με τις εκπρόθεσμες που δεν τις δέχεται τι θα γίνει?
March 2, 2013 at 10:35 am · Reply
Θα τις καταθέτετε στην Επιθεώρηση Εργασία και θα σας ζητούνται εξηγήσεις (πιθανή επιβολή προστίμου).